Camelus

Camelus (nomen a Linnaeo anno 1758 statutum) est genus mammalium quorum duae species hodie vivae agnoscuntur, ambae hominibus utiles: onera enim necnon homines ipsos transportare possunt, dies aliquot per regiones aridis et desertis sine necessitate bibendi euntes. Camelus bactrianus e media Asia oritur, C. dromedarius ex Arabia et Africa Septentrionali. Hi singulas habent in dorso gibbas, illi binas. Cum vocem suam edunt cameli blatterare dicunturPaulus Festus 30.27.

Nomen Graecum et mox Latinum ", camēlus" e lingua Semitica quadam mutuatum est (cf. Arabice جمل, Hebraice גמל gamal). Hoc nomen a scriptoribus classicis ambobus "generibus" attribuitur quae Aristoteles Graece,Aristoteles, Historia animalium 499a13 Plinius maior Latine distinxit."... duo genera, Bactriae et Arabiae; differunt quod illae bina habent tubera in dorso, hae singula":  8.67 Linnaeus igitur, qui hoc genus anno 1658 definivit, idem nomen selegit duasque species omnibus cognitas enumeravit.

 Animalium soni

 Notae 

 Nexus externi 

Categoria:Camelidae
Categoria:Taxa Linnaei
Categoria:Taxa 1758
Categoria:Genera animalium